VNT ปิดซ่อมบำรุงรักษาเครื่องจักร 30 วัน เริ่ม 1-30 พ.ย.นี้
VNT ปิดซ่อมบำรุงรักษาเครื่องจักร 30 วัน เริ่ม 1-30 พ.ย.นี้ มั่นใจสินค้าเพียงพอความต้องการลูกค้า
VNT ปิดซ่อมบำรุงรักษาเครื่องจักร 30 วัน เริ่ม 1-30 พ.ย.นี้ มั่นใจสินค้าเพียงพอความต้องการลูกค้า
30 ต.ค. 2564

บริษัท วีนิไทย  จำกัด (มหาชน) หรือ VNT แจ้งว่า บริษัทฯจะหยุดการผลิตเพื่อทำการซ่อมบำรุงรักษาเครื่องจักร (ซ่อมบำรุงใหญ่) ตามวาระโดยจะเริ่มจากวันที่ 1-30 พฤศจิกายน 2564
บริษัทฯมีแผนงานรองรับการดำเนินธุรกิจในระหว่างการหยุดการผลิตเพื่อการซ่อมบำรุงใหญ่ไว้แล้ว โดยจัดเตรียมมาตรการที่เหมาะสม รวมถึงสื่อสารให้ลูกค้ารับทราบล่วงหน้า และทำการผลิตและเก็บสำรองสินค้าไว้ เพื่อให้มั่นใจได้ว่ามีสินค้าเพียงพอต่อความต้องการของลูกค้าของบริษัทฯ
ทั้งนี้ บริษัทฯจะควบคุมดูแลให้พนักงานและผู้รับเหมาปฏิบัติตามมาตรการการควบคุมโรคติดเชื้อไวรัสโคโรนา 2019 (โควิด-19) รวมทั้งประกาศและคำแนะนำของหน่วยงานราชการที่เกี่ยวข้องอย่างเคร่งครัด เช่นที่ปฏิบัติอย่างมาสม่ำเสมอ เพื่อความปลอดภัยของผู้เกี่ยวข้องทุกท่าน
อนึ่ง VNT ประกอบธุรกิจเป็นผู้ผลิตและจำหน่าย ผลิตภัณฑ์ผงพลาสติกพีวีซีและโซดาไฟ บริษัทฯ เป็นผู้ผลิตในกลุ่มอุตสาหกรรมปิโตรเคมีขั้นต่อเนื่อง โดยจัดจำหน่ายให้แก่ผู้ประกอบการที่ต้องการนำผงพลาสติกพีวีซีไปใช้ในการแปรรูปเป็นผลิตภัณฑ์สำเร็จรูปในกลุ่มอุตสาหกรรมปิโตรเคมีขั้นปลาย บริษัทฯ มีรายได้หลักจากการผลิตและจำหน่ายผงพลาสติกพีวีซี ภายใต้เครื่องหมายการค้า SIAMVIC และไวนิลคลอไรด์มอนอเมอร์ (วีซีเอ็ม) และโซดาไฟซึ่งเป็นผลิตภัณฑ์ร่วมจากกระบวนการผลิตคลอรีน